Франция территорияһына Ислам Әл-Әндәлүстән (Испаниянан) 717 йылда килә. 888—972-се йылдарҙа Францияның көньяғында Йәләл әл-Һилал (Фраксинет (инг.)баш.) әмирлеге барлыҡҡа килә. Франксинеттың сәскә атыуы 952—960-сы йылдарға тура килә, мосолмандар Савойяга (инг.)баш.) һәм Швейцарияға, Марсель, Ницца һәм Греноблдә тиклем сауҙа юлдарын (шул иҫәптән Зур Сен-Бернар (инг.)баш.) үткелен) контролдә тота. Был осорҙа Прованс (инг.)баш.) халҡы һәм Мәғриб илдәре араһында барлыҡҡа килгән сауҙа һәм социаль-иҡтисади элемтәләр һуңғараҡ Алжир, Тунис һәм Мароккола Франция хакимлығын нығытыу өсөн кәрәк була[2].